РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на комисия ”Управление на собствеността”
към Пленума на Висшия съдебен съвет, проведено на 01.03.2017 г.

Днес, 01.03.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Розалин Трендафилов
                                                                                       Светла Петкова
                                                                                       Юлиана Колева
                                                                                       Милка Итова
                                                                                       Димитър Узунов

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността”, Анжела Цветанова – младши експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1. ОТНОСНО: Среща с г-н Александър Димитров – началник отдел „Стопанисване на съдебната палата” към ВКС, във връзка с довършване на ремонта на ІV-и етаж на Съдебната палата, бул. „Витоша” № 2.

	След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. ПОВТОРНО указва на председателят на Върховния касационен съд, че е необходимо да представи на Комисия „Управление на собствеността” изисканата с писмо изх. № ВСС-1982/09.02.2017 г. информация за обект „Реконструкция на ІV-и етаж от сградата на Съдебна палата – гр. София, бул. „Витоша” № 2”. В отговор на писмото е представено становище от инж. Александър Димитров – началник отдел „СССП и др. бази”, което Комисията счита за крайно неприемливо след като се запозна с него. При отказ своевременно да бъде предоставена исканата информация отговорността за забавяне започването на ремонта ще бъде на ВКС.
2. ОТНОСНО: Работна среща с г-н Венелин Николов – съдружник в „Карлово Пропърти“ ООД, собственик на частен имот /бивша зъболечебница/ в гр. Карлово, съгласно Постановление за възлагане на имота, вписано с вх. рег. № 2304/06.07.2016г., акт № 88, том 9 в Служба по вписванията гр. Карлово, във връзка с провеждане на преговори за отдаване под наем на имота за нуждите на Районен съд гр. Карлово.

	След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ВЪЗЛАГА на дирекция „Управление на собствеността на съдебната власт” да изготви във възможно най-кратък срок договор за наем на частен имот между г-н Венелин Николов в качеството му на собственик на имота и Висшия съдебен съвет. Договорът да бъде съгласуван със собственика на имота и да бъде внесен за приемане на решение в следващото заседание на Комисията.
2.2. ВЪЗЛАГА на дирекция „Управление на собствеността на съдебната власт” да предприеме необходимите спешни действия за започване на преговори с министъра на образованието и науката и министъра на регионалното развитие и благоустройството, с оглед предоставяне за безвъзмездно за управление на част от сградата, в която се помещава Техникума по механотехника „Братя Евлогий и Христо Георгиеви“ 
2.3. ВЪЗЛАГА на дирекция „Управление на собствеността на съдебната власт” спешно да се изготвят писма до министъра на образованието и науката и министъра на регионалното развитие и благоустройството.  

3. ОТНОСНО: Доклад от инж. Дениза Павлова – главен експерт в дирекция „Управление на собствеността на съдебната власт” във връзка с предприемане на мерки за въвеждане на обект, находящ се на бул. „Скобелев” № 23 в експлоатация.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	3.1. ПРИЕМА за сведение доклада от инж. Дениза Павлова за техническото състояние и функционално разпределение на обект, находящ се в гр. София, бул. „ген. М.Д Скобелев” № 23.
	3.2. ПРИЕМА предложените в доклада на инж. Дениза Павлова мерки за въвеждане в експлоатация на обект, находящ се в гр. София, бул. „ген. М.Д Скобелев” № 23.
	3.3. ВЪЗЛАГА на инж. Дениза Павлова да изготви писмо до г-жа Йорданка Фандъкова, за осъществяване на работна среща за оказване на съдействие за спешното възстановяване на тротоарната настилка около бъдещата съдебна сграда.

4. ОТНОСНО: Изпълнение на задълженията по договора, сключен с БИМ Консултинг ООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА устния доклад от инж. Добромира Димитрова във връзка с изпълнението на задълженията по договора, сключен с БИМ Консултинг ООД.
	4.2. ВЪЗЛАГА на инж. Добромира Димитрова да предприеме необходимите действия по събиране и обобщаване на необходимите данни, които следва да бъдат предоставени на БИМ Консултинг ООД, във връзка със сградите на ул. „Черковна” № 90, гр. София и Съдебна палата гр. София, бул. „Витоша“ № 2 и да докладва на следващо заседание на Комисия „Управление на собствеността”.
	4.3. ОПРЕДЕЛЯ инж. Добромира Димитрова за упълномощено длъжностно лице, което да следи изпълнението на задълженията по договора, сключен с БИМ Консултинг ООД.

5. ОТНОСНО: Доклад от Анжела Цветанова – младши експерт в дирекция „Управление на собствеността на съдебната власт” относно решение на Пленума на Висшия съдебен съвет по протокол № 40/03.11.2016 г. за възлагане правото на стопанисване на административните ръководители на органите на съдебната власт с Апелативен район – София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	5.1. Приема за сведение доклада на Анжела Цветанова – младши експерт в дирекция „Управление на собствеността на съдебната власт” относно решение на Пленума на Висшия съдебен съвет по протокол № 40/03.11.2016 г. за възлагане правото на стопанисване на административните ръководители на органите на съдебната власт с Апелативен район – София.
	5.2. Да бъдат уведомени административните ръководители на Окръжен съд гр. Перник, Административен съд гр. Перник, Районен съд гр. Перник, Окръжна прокуратура гр. Перник и Районна прокуратура гр. Перник, че оставя без уважение искането на Административен съд Перник, като оставя в сила решението на Пленума на Висшия съдебен съвет, взето по протокол № 40/03.11.2017 г., т. 50.

6. ОТНОСНО: Писмо от областният управител на област Търговище за изтичане на срока на договор за управление на недвижим имот – частна държавна собственост за нуждите на Районна прокуратура гр. Омуртаг.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	6.1. ПРЕДЛАГА на Пленума на Висшия съдебен съвет да упълномощи      г-н Димитър Узунов – представляващ Висшия съдебен съвет да подпише договор за безвъзмездно предоставяне правото на управление на недвижим имот – частна държавна собственост с областният управител на област Търговище.
6.2. ВНАСЯ предложението като редовна точка в редовно заседание на Пленума на Висшия съдебен съвет, за 09.03.2017 г.

7. ОТНОСНО: Искане от председателите на Окръжен съд гр. Пловдив и Районен съд гр. Пловдив за отпускане на средства за авариен ремонт на покрив на архивно помещение, ползвано от Районен съд гр. Пловдив.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за извършване на текущ авариен ремонт на покрив над архиви на Окръжен съд гр. Пловдив и Районен съд гр. Пловдив е спешно необходимо. Стойността на разхода е определена до 52 920 лв. съгласно предложената до момента оферта.
7.2. ИЗПРАЩА решението на комисия „Бюджет и финанси” за корекция на бюджета на Окръжен съд гр. Пловдив.

8. ОТНОСНО: Писмо от заместник-председателя на Районен съд гр. Казанлък с информация за предприети предварителни действия за преграждане на помещение за бюро „Съдимост” и „Регистратура”, с цел избор на най-благоприятен вариант и остойностяване на ремонта.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА за сведение писмото на заместник-председателя на Районен съд гр. Казанлък с информация за предприети предварителни действия за преграждане на помещение за бюро „Съдимост” и „Регистратура”, с цел избор на най-благоприятен вариант и остойностяване на ремонта.

9. ОТНОСНО: Проект на решение за провеждане на обществена поръчка за  текущ ремонт на ведомствени апартаменти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ИЗПРАЩА преписката ведно изготвения проект на решение на дирекция „Правна”, за становище относно праговете по ЗОП.

10. ОТНОСНО: Анализ на състоянието на автомобилния парк /годни, негодни за експлоатация.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ВЪЗЛАГА на Иван Каймаканов – лицензиран експерт-оценител да извърши анализ на състоянието на автомобилния парк на съдебната власт.
10.2. ПРЕДЛАГА на Пленума на Висшия съдебен съвет да упълномощи г-н Димитър Узунов – представляващ Висшия съдебен съвет да подпише договор с определения експерт за извършване на Анализ на състоянието на автомобилния парк на съдебната власт на стойност 1 600 /хиляда и шестстотин/ лева без ДДС.
10.3. ВНАСЯ предложението като редовна точка в редовно заседание на Пленума на Висшия съдебен съвет, за 09.03.2017 г.
11. ОТНОСНО: Осигуряване на средства за извършване на частичен ремонт на покрив на сградата на Районен съд гр. Харманли.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за извършване на текущ авариен ремонт на част от покрива на Районен съд гр. Харманли е спешно необходимо. Стойността на разхода е определена на 2 989 лв., съгласно най-ниската оферта. Сумата е осигурена от застрахователя по сметката на ВСС.
11.2. ИЗПРАЩА решението на комисия „Бюджет и финанси” за корекция на бюджета на Районен съд гр. Харманли.

12. ОТНОСНО: Искане от председателя на Районен съд гр. Лом за отпускане на средства за подмяна на дефектирала пожароизвестителна централа.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за аварийна подмяна на дефектирала пожароизвестителна централа в сградата на Районен съд гр. Лом е спешно необходимо. Стойността на разхода е определена на 981 лв. съгласно най-ниската оферта.
12.2. ИЗПРАЩА решението на комисия „Бюджет и финанси” за корекция на бюджета на Районен съд гр. Лом.

13. ОТНОСНО: .Възлагане на обществена поръчка с предмет „Изготвяне на пазарни оценки за целите на финансовото отчитане на недвижимите имоти, инвестиционните имоти / в строеж/ и инфраструктурни обекти, предоставени на ВСС за нуждите на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРЕДЛАГА на Пленума на Висшия съдебен съвет да упълномощи г-н Димитър Узунов – представляващ Висшия съдебен съвет да възложи консултантска услуга и подпише договор с независим експерт-оценител за подготовка на документация по обществена поръчка с предмет „Изготвяне на пазарни оценки за целите на финансовото отчитане на недвижимите имоти, инвестиционните имоти / в строеж/ и инфраструктурни обекти, предоставени на ВСС за нуждите на съдебната власт“.

13.2. ПРЕДЛАГА на Пленума на Висшия съдебен съвет да упълномощи г-н Димитър Узунов – представляващ Висшия съдебен съвет да обяви обществена поръчка с предмет „Изготвяне на пазарни оценки за целите на финансовото отчитане на недвижимите имоти, инвестиционните имоти / в строеж/ и инфраструктурни обекти, предоставени на ВСС за нуждите на съдебната власт“.

13.3. Да се съгласува обществената поръчка с дирекция „Правна” относно вида обществена поръчка, съобразно праговете предвидени в ЗОП.
13.3. ВНАСЯ предложението като редовна точка в редовно заседание на Пленума на Висшия съдебен съвет, за 09.03.2017 г.

14. ОТНОСНО: Предложение от Нели Иванова – сътрудник на комисия, дирекция «Организационно-административна дейност», АВСС относно подобряване организацията на работа в дирекция «Управление на собствеността на съдебната власт».

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА предложението на Нели Иванова – сътрудник на комисия, дирекция «Организационно-административна дейност», АВСС относно подобряване организацията на работа в дирекция «Управление на собствеността на съдебната власт».

14.2. ОПРЕДЕЛЯ г-жа Катя Попова – младши експерт в дирекция „Управление на собствеността на съдебната власт” да води регистър на документите, до определянето на технически сътрудник към дирекцията. В регистъра да се описва движението на преписките, съобразно съгласуваната с експертите от дирекция „Управление на собствеността на съдебната власт” таблица на Excel.
Мотиви: Липса на свързаност на сградата на ул. „Съборна” № 7 с деловодната система на Висш съдебен съвет.

14.3. ВЪЗЛАГА на Катя Попова – младши експерт в дирекция „Управление на собствеността на съдебната власт” и на Нели Иванова – сътрудник на комисия, дирекция «Организационно-административна дейност», АВСС изпълнението на т. 5 от предложението.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ